Începând de marți, 19 martie, timp de 2 zile, traficul rutier va fi închis pe DN1, în zona Câmpina, pentru demolarea unui pasaj de cale ferată care supratraversează drumul.
Trafic închis pe DN1, în zona Câmpina
Mai exact, potrivit Infotrafic, în perioada 19.03.2024, ora 00.00 – 20.03.2024, ora 24.00, circulația rutieră va fi închisă pe DN 1, pe tronsonul kilometric 89+450 metri – 94+650 metri, în zona localității Câmpina, județul Prahova, pentru efectuarea lucrărilor de demolare a pasajului de cale ferată, care supratraversează DN 1 la kilometrul 93+120 metri.
Care sunt rutele alternative
Astfel, traficul rutier se va desfășura deviat pe categorii de vehicule, astfel:
Eveniment - 08 mar, 17:12
- autovehiculele cu masa mai mică de 3,5 tone, pentru sensul București – Brașov și retur:
- DN 1, kilometrul 89+450 metri (Bănești) – DJ 102I – Calea Daciei – B-dul. N. Bălcescu – DJ 101R – DN 1, kilometrul 94+650 metri Cornu.
- autovehiculele cu masa mai mare de 3,5 tone, pentru sensul Ploiești – Brașov și retur:
- DN 1, kilometrul 53+650 metri (Bărcănești) intersecție cu DN 1A – Centura de Est – DN 1A (Blejoi – Vălenii de Munte – Cheia – Săcele) – DN 1 – Brașov;
- DN 1, kilometrul 59+800 metri (Bărcănești) intersecție cu DN 1A – Centura de Vest – DN 1A (Blejoi – Vălenii de Munte – Cheia – Săcele) – DN 1 – Brașov;
- DN 1, kilometrul 64+400 metri (Bărcănești) – DN 72 – Târgoviște – DN 71 (Târgoviște – Fieni – Moroieni) – DN 71 – DN 1 Sinaia – DN 1 – Brașov.